om muligheden for at videreføre de territoriale samarbejdsprogrammer PEACE IV (Ireland-United Kingdom) og United Kingdom-Ireland (Ireland-Northern Ireland-Scotland) i forbindelse med Det Forenede Kongeriges udtræden af Den Europæiske Union

Forslaget er i overensstemmelse med proportionalitetsprincippet, da det tilvejebringer de nødvendige juridiske ændringer og samtidig går ikke ud over, hvad der er nødvendigt for at opnå en velordnet videreførelse af de to nord-syd-samarbejdsprogrammer, som vedrører Nordirland.

Da den foreslåede retsakt har til formål at sikre videreførelsen af to samarbejdsprogrammer, som er omfattet af forordning (EU) nr. 1299/2013, er disse programmers overholdelse af nærhedsprincippet allerede blevet undersøgt, da sidstnævnte blev vedtaget.

Formålet med dette forslag er at sikre videreførelsen af to bilaterale samarbejdsprogrammer, der omfatter Irland, nemlig PEACE IV (Ireland-United Kingdom)-programmet og United Kingdom-Ireland (Ireland-Northern Ireland-Scotland)-programmet.

Det Europæiske Råd (artikel 50) gentog den 13. december 2018 sin opfordring til at intensivere arbejdet med på alle niveauer at forberede sig på konsekvenserne af Det Forenede Kongeriges udtræden, idet der tages højde for alle mulige udfald. Denne retsakt indgår i en pakke af foranstaltninger, som Kommissionen vedtager som svar på denne opfordring.

I Kommissionens meddelelse "Forberedelse af Det Forenede Kongeriges udtræden af Den Europæiske Union den 30. marts 2019: en nødhandlingsplan" hedder det, at "Kommissionen også er fast besluttet på at sikre videreførelsen af de igangværende PEACE- og INTERREG-programmer i grænseområdet mellem Irland og Nordirland, som Det Forenede Kongerige deltager i".

Det Forenede Kongerige meddelte den 29. marts 2017 sin beslutning om at udtræde af Unionen i henhold til artikel 50 i traktaten om Den Europæiske Union. Det betyder, at hvis udtrædelsesaftalen ikke er ratificeret, ophører Unionens primære og afledte ret med at finde anvendelse på Det Forenede Kongerige fra den 30. marts 2019 ("udtrædelsesdatoen"). Det Forenede Kongerige vil derefter blive et tredjeland.

om muligheden for at videreføre de territoriale samarbejdsprogrammer PEACE IV (Ireland-United Kingdom) og United Kingdom-Ireland (Ireland-Northern Ireland-Scotland) i forbindelse med Det Forenede Kongeriges udtræden af Den Europæiske Union

Dette forslag har til formål, hvis udtrædelsesaftalen ikke ratificeres, at sikre videreførelsen af to bilaterale samarbejdsprogrammer, der omfatter Irland, nemlig PEACE IV (Ireland-United Kingdom)-programmet og United Kingdom-Ireland (Ireland-Northern Ireland-Scotland)-programmet, uden at ændre de beløb, der er tildelt dem og deres finansiering. De to programmer vil fortsat blive finansieret over EU's budget. Muligheden for at foretage de nødvendige kontroller og revisioner i alle deltagende regioner skal bekræftes ved en aftale mellem Kommissionen og myndighederne i Det Forenede Kongerige og vil udgøre en betingelse for finansiering.

Der kunne på grund af den foreslåede foranstaltnings karakter ikke foretages nogen konsekvensanalyse i overensstemmelse med retningslinjerne for bedre lovgivning. Der findes ingen andre væsentligt forskellige valgmuligheder. Den påtænkte foranstaltning er den eneste levedygtige løsningsmodel til sikring af velordnet videreførelse af to bilaterale samarbejdsprogrammer, der omfatter Irland, nemlig PEACE IV (Ireland-United Kingdom)-programmet og United Kingdom-Ireland (Ireland-Northern Ireland-Scotland)-programmet, efter Det Forenede Kongeriges udtræden af Unionen.

På grund af det presserende behov for at udarbejde forslaget, således at det kan vedtages af Europa-Parlamentet og Rådet i tide, kunne der ikke gennemføres en høring af de berørte parter.

(1)Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige fra den dato, hvor en udtrædelsesaftale træder i kraft, eller, hvis en sådan aftale udebliver, to år efter nævnte meddelelse, dvs. fra den 30. marts 2019, medmindre Det Europæiske Råd efter aftale med Det Forenede Kongerige enstemmigt beslutter at forlænge denne periode.

(2)Udtrædelsen sker i programmeringsperioden 2014-2020, hvor Det Forenede Kongerige deltager i femten programmer under målet om europæisk territorialt samarbejde ("samarbejdsprogrammer"). To af disse programmer er programmer, der involverer Nordirland og støtter fred og forsoning og samarbejdet mellem nord og syd under "Langfredagsaftalen", som Unionen agter at videreføre, selv hvis Det Forenede Kongerige udtræder af EU, uden at en udtrædelsesaftale er trådt i kraft senest på den dato, hvor traktaterne ophører med at finde anvendelse på og i Det Forenede Kongerige i henhold til artikel 50, stk. 3, i traktaten om Den Europæiske Union. Denne forordning bør derfor begrænses til disse to samarbejdsprogrammer.

(3)De to samarbejdsprogrammer er navnlig reguleret ved Europa-Parlamentets og Rådets forordning (EU) nr. 1299/2013, Europa-Parlamentets og Rådets forordning (EU) nr. 1303/2013 og Europa-Parlamentets og Rådets forordning (EU, Euratom) 2018/1046. Ved nærværende forordning bør der fastsættes bestemmelser, som gør det muligt at videreføre disse to samarbejdsprogrammer efter Det Forenede Kongeriges udtræden af Unionen i overensstemmelse med nævnte forordninger.

(4)For så vidt angår de bilaterale samarbejdsprogrammer PEACE IV (Ireland-United Kingdom) og United Kingdom-Ireland (Ireland-Northern Ireland-Scotland), ligger forvaltningsmyndigheden i Special EU Programmes Body (SEUPB), der er oprettet i henhold til "Agreement between the Government of Ireland and the Government of the United Kingdom of Great Britain and Northern Ireland establishing implementing bodies", som blev undertegnet den 8. marts 1999 (British-Irish Agreement of 8 March 1999). Da disse to samarbejdsprogrammer vedrører Nordirland, bør de videreføres med de nødvendige supplerende bestemmelser.

(5)Med henblik på videreførelsen af disse programmer bør det præciseres, at de pågældende samarbejdsprogrammer kan omfatte de deltagende regioner i Det Forenede Kongerige, som bør svare til regioner på NUTS 3-niveau, jf. dog artikel 20, stk. 2 og 3, i forordning (EU) nr. 1299/2013.

(6)Med henblik på videreførelsen af disse programmer med finansiering fra EU's almindelige budget bør der indgås en administrativ aftale med virkning fra den dato, hvor traktaterne ophører med at finde anvendelse på og i Det Forenede Kongerige, mellem Kommissionen og myndighederne i Det Forenede Kongerige for at muliggøre kontroller og revisioner af de respektive programmer. Hvis de nødvendige kontroller og revisioner ikke kan gennemføres, bør Kommissionen have mulighed for at afbryde betalingsfrister, suspendere betalinger og anvende finansielle korrektioner som fastsat i artikel 83, 142, 144 og 145 i forordning (EU) nr. 1303/2013.

(7)I overensstemmelse med artikel 76 i forordning (EU) nr. 1303/2013 skal Kommissionens afgørelser om godkendelse af PEACE IV (Ireland-United Kingdom)-programmet C(2015) 8564 af 30. november 2015, som ændret ved afgørelse C(2018) 5126 af 26. juli 2018, og Interreg VA-programmet C(2015) 890 af 12. februar 2015, som ændret ved C(2016) 1547 af 10. marts 2016, fortsat udgøre en finansieringsafgørelse som omhandlet i finansforordningen og dermed en retlig forpligtelse i nævnte forordnings forstand. Det Forenede Kongerige forbliver ansvarlig for de finansielle forpligtelser, som landet har påtaget sig som medlemsstat, og som vedrører disse retlige forpligtelser for Unionen.

(8)Det Forenede Kongerige ophører fra den dato, hvor traktaterne ophører med at finde anvendelse, med at være en del af "Unionens del af programområdet" som omhandlet i artikel 20, stk. 1, i forordning (EU) nr. 1299/2013. Derfor bør bestemmelserne om operationers støtteberettigelse afhængigt af sted tilpasses.

(9)For at sikre omgående anvendelse af foranstaltningerne i denne forordning bør forordningen træde i kraft dagen efter offentliggørelsen i Den Europæiske Unions Tidende. Denne forordning bør kun finde anvendelse, hvis en udtrædelsesaftale indgået med Det Forenede Kongerige i overensstemmelse med artikel 50, stk. 2, i traktaten om Den Europæiske Union ikke er trådt i kraft senest den dato, hvor traktaterne ophører med at finde anvendelse på og i Det Forenede Kongerige i henhold til artikel 50, stk. 3, i traktaten om Den Europæiske Union —

VEDTAGET DENNE FORORDNING:

Artikel 1

Genstand og anvendelsesområde

Ved denne forordning fastsættes der bestemmelser til afhjælpning af konsekvenserne af Det Forenede Kongeriges udtræden af Unionen, hvis en udtrædelsesaftale indgået med Det Forenede Kongerige i overensstemmelse med artikel 50, stk. 2, i traktaten om Den Europæiske Union ikke er trådt i kraft senest den dato, hvor traktaterne ophører med at finde anvendelse på og i Det Forenede Kongerige i henhold til artikel 50, stk. 3, i traktaten om Den Europæiske Union, og vedrørende videreførelsen af følgende to samarbejdsprogrammer, der er omfattet af forordning (EU) nr. 1299/2013 ("samarbejdsprogrammer") med deltagelse af Det Forenede Kongerige ("samarbejdsprogrammerne"):

(1)PEACE IV (Ireland-United Kingdom)

(2)United Kingdom-Ireland (Ireland-Northern Ireland-Scotland).

Forordning (EU) nr. 1299/2013 finder fortsat anvendelse på de samarbejdsprogrammer, der er omfattet af bestemmelserne i nærværende forordning.

Artikel 2

Geografisk dækning

Samarbejdsprogrammerne kan omfatte de deltagende regioner i Det Forenede Kongerige, som svarer til regioner på NUTS 3-niveau, jf. dog artikel 20, stk. 2 og 3, i forordning (EU) nr. 1299/2013.

Artikel 3

Programmyndigheder

Uanset artikel 21, stk. 1, i forordning (EU) nr. 1299/2013

–fortsætter Special EU Programmes Body (SEUPB), hvor forvaltningsmyndigheden og attesteringsmyndigheden for PEACE IV (Ireland-United Kingdom)-programmet og United Kingdom-Ireland (Ireland-Northern Ireland-Scotland)-programmet har hjemme, med at udøve sine funktioner, og